Contracte de llicència de software per a l’usuari final

LLEGIU AMB ATENCIÓ AQUEST CONTRACTE DE LLICÈNCIA ABANS DE DESCARREGAR, INSTAL•LAR O FER SERVIR EL SOFTWARE. LA DESCÀRREGA, LA INSTAL•LACIÓ O L’ÚS DEL SOFTWARE EQUIVALEN A L’ACCEPTACIÓ LEGAL DE LES CONDICIONS QUE ES PRESENTEN TOT SEGUIT. SI NO HI ESTEU D’ACORD, NO DESCARREGUEU, INSTAL•LEU NI UTILITZEU AQUEST SOFTWARE. 

1. SOFTWARE 
«Software» fa referència al programa informàtic («software»), independentment del seu canal de distribució, tant si s’ha descarregat amb una llicència exempta de drets (el software pot incloure dades de fonts de disseny variables, codificades digitalment o de lectura automatitzada codificades en un format especial) com si s’ha obtingut d’un DVD o algun altre suport físic de dades, juntament amb tots els codis, tècniques, eines informàtiques, format, disseny, conceptes, mètodes i idees relacionats amb el programa informàtic i la documentació corresponent. 

2. DRETS DE COPYRIGHT I PROPIETAT INTEL•LECTUAL 
Aquest document és un contracte de llicència i no de compravenda. Konica Minolta Business Technologies Europe GmbH («Konica Minolta») és titular o llicenciatari («llicenciador de Konica Minolta») del copyright i d’altres drets sobre la propietat intel•lectual del software. Així mateix, Konica Minolta o el seu llicenciador posseeixen absolutament tots els drets i permisos sobre el software i totes les seves còpies. En cap cas es considerarà que mitjançant aquest contracte, Konica Minolta o el llicenciador de Konica Minolta us traspassa cap dret de propietat intel•lectual o copyright del software. Excepte si s’estipula el contrari, aquest contracte no cedeix cap dret de patent, reproducció, nom comercial o marca (registrada o sense registrar) ni cap altre dret, franquícia o llicència respecte del software. El software està protegit per lleis de copyright i tractats internacionals.

3. LLICÈNCIA 
A través d’aquest document, Konica Minolta atorga, amb la vostra acceptació, una llicència limitada sense drets d’exclusivitat o transferència mitjançant la qual podreu:
(i) instal•lar i utilitzar el software en un equip o equips connectats al producte per al qual ha estat dissenyat a través d’una xarxa interna;
(ii) permetre a l’usuari de l’equip esmentat anteriorment l’ús del software, sempre que garantiu que aquest usuari complirà les condicions d’aquest contracte;
(iii) utilitzar el software només per a la vostra empresa o ús personal;
(iv) realitzar un còpia d’aquest software només per motius de seguretat d’acord amb l’ús normal i previst per a aquest software;
(v) transferir el Software a una altra part, proporcionant-li una còpia d’aquest contracte i tota la documentació adjunta, sempre tenint en compte que: (a) al mateix temps, heu de traspassar a aquesta part la resta de còpies del software o destruir-les, (b) aquesta cessió rescindeix la vostra llicència amb Konica Minolta, i (c) heu d’assegurar-vos que aquesta tercera part ha acceptat les condicions d’aquest contracte. Si aquesta part no accepta aquestes condicions, no podeu transferir cap còpia d’aquest software.

4. RESTRICCIONS 
(1) No podeu, sense el consentiment previ per escrit de Konica Minolta:
(i) utilitzar, copiar, modificar, combinar o traspassar còpies del software, més enllà de les estipulacions previstes en aquest document;
(ii) utilitzar tècniques d’enginyeria inversa, separar, descompilar o analitzar de qualsevol altra manera aquest software;
(iii) subllicenciar, arrendar, llogar or distribuir el software o qualsevol còpia del software; o
(iv) eliminar, utilitzar o alterar qualsevol marca registrada, logotip, copyright o qualsevol altre avís de propietat, inscripcions, símbols o etiquetes del software.
(2) Accepteu no exportar el software de cap manera que suposi una violació de la legislació i la normativa aplicable en relació amb el control d’exportacions de qualsevol país.

5. GARANTIES LIMITADES
El software se us concedeix «tal com està» sense garanties de cap tipus. Els pactes d’aquest contracte substitueixen qualsevol altra garantia expressa o implícita i Konica Minolta, les seves empreses filials i el llicenciador de Konica Minolta s’abstenen de qualsevol responsabilitat en garanties, expresses o implícites, relacionades amb el software, que poden incloure, a tall d’exemple, les garanties implícites de comercialitat, l’adequació per a una finalitat particular i la no infracció dels drets de tercers. Aquesta exempció de garantia no afectarà els vostres drets legals. En cas que la llei vigent no contempli l’exempció de garanties, aquesta exempció de responsabilitats només s’aplicarà fins al límit permès per la llei.

6. LIMITACIÓ DE RESPONSABILITAT
Konica Minolta, les seves empreses filials o el llicenciador Konica Minolta no seran responsables en cap cas de la pèrdua de beneficis, dades o qualsevol altre dany indirecte, especial, punitiu o col•lateral que pugui derivar-se de l’ús del software, fins i tot en cas que Konica Minolta, les seves empreses filials, els seus distribuïdors autoritzats o el llicenciador Konica Minolta tinguessin coneixement de la possibilitat que es donessin aquests danys. Tampoc respondran de les reclamacions basades en les reclamacions de tercers.

7. RESCISSIÓ
Podeu rescindir aquest contracte en qualsevol moment mitjançant la destrucció del software i totes les còpies. Aquest contracte també es considerarà rescindit si n’incompliu alguna de les condicions. En cas de rescissió, heu de destruir immediatament totes les còpies del software que tingueu a les vostres mans.

8. LLEI APLICABLE
Aquest contracte s’ha d’interpretar d’acord amb les lleis del país on s’efectuï el lliurament al client original.

9. SEPARABILITAT
En cas que qualsevol part o parts d’aquest contracte es declarin il•legals o nul•les i sense efecte per qualsevol tribunal o organisme administratiu de la jurisdicció competent, aquesta determinació no afectarà la resta de parts d’aquest contracte, que continuaran plenament vigents com si aquesta part o parts declarades il•legals no haguessin estat incloses al contracte.

10. NOTIFICACIÓ PER ALS USUARIS FINALS DEL GOVERN DELS ESTATS UNITS 
El software és un «article comercial», com es defineix el terme al punt 48 C.F.R. 2.101 (octubre de 1995), i consisteix en un «software informàtic comercial» i una «documentació de software informàtic comercial», amb el sentit que es dóna a aquests termes al punt 48 C.F.R. 12.212 (setembre de 1995).  D’acord amb el que estableixen els punts 48 C.F.R. 12.212 i 48 C.F.R. 227.7202-1 a través de 227.7202-4 (juny de 1995), tots els usuaris finals del govern dels EUA adquireixen el software únicament amb els drets recollits en aquest document.

ACCEPTEU QUE HEU LLEGIT AQUEST CONTRACTE, QUE L’HEU ENTÈS I US COMPROMETEU A ACCEPTAR-NE LES CONDICIONS. CAP DE LES PARTS ACCEPTA ALTRES COMPROMISOS QUE PUGUIN CONSIDERAR-SE CONTRARIS A LES CONDICIONS D’AQUEST CONTRACTE. CAP ESMENA D’AQUEST CONTRACTE TINDRÀ EFECTE SI NO HA ESTAT ESCRITA O SIGNADA PER REPRESENTANTS AUTORITZATS DE CADASCUNA DE LES PARTS.

